Ritratt: Facebook / Muntaġġ  John Busuttil (il-Buzu), Justin Haber, Jade Cini u William Mangion huma l-mistiedna ta' Ryan u Josmar waqt l-edizzjoni ta' Sibtek li jixxandar fit-13 ta' Novembru fuq TVM fil-12.15pm. Xi ħadd minnhom se jiltaqa' ma' persuna li hija ffissata fuqu (waħda minn dawk il-fans il-kbar) u se jispiċċaw biex ikollhom blind date flimkien! Xi ħadd ieħor se jkollu sorpriża oħra, għax waqt Sibtek se tirritorna l-VIP house! Se naraw tour dettaljat tad-dar ta' xi ħadd minn dawn il-personalitajiet. Iċ-ċajt jirritorna waqt Sibtek. Imma din id-darba iċ-ċajta se tkun live fl-istudjow. Il-mistiedna ta' Ryan u Josmar se jgħaddu minn bosta sfidi divertenti u sorpriżi li żgur ħadd mhu se jistenna. Ma tonqosx il-mużika live flimkien ma' Christian Arding.